ปู่ชัย ชัย ชิดชอบ ถึงแก่อนิจกรรมแล้ว วัย 92 ปี ที่บ้านพัก จ.บุรีรัมย์ 
ปู่ชัย นายชัย ชิดชอบ อดีตประธานสภาผู้แทนราษฎร ถึงแก่อนิจกรรมแล้ว ที่บ้านพัก จ.บุรีรัมย์ ด้วยวัย 92 ปี เมื่อเช้าวันนี้ที่ผ่านมาวันที่ 24 ม.ค. ผู้สื่อข่าวรายงานว่า นายชัย ชิดชอบ ส.ส.บัญชีรายชื่อ พรรคภูมิใจไทย อดีตประธานรัฐสภาผู้แทนราษฎร บิดาของนายเนวิน ชิดชอบ แกนนำพรรคภูมิใจไทย และนายศักดิ์สยาม ชิดชอบ รมว.คมนาคม ในรัฐบาลบิ๊กตู่ชุดปัจจุบัน ได้ถึงแก่อนิจกรรมแล้ว อายุ 92 ปี เมื่อเวลา 08.00 น. ที่บ้าน จ.บุรีรัมย์ทั้งนี้ นายชัย ชิดชอบ อดีตประธานรัฐสภา และอดีตประธานสภาผู้แทนราษฎร ก่อนหน้านี้เป็นสมาชิกสภาผู้แทนราษฎร (ส.ส.) หลายสมัย และสมาชิกวุฒิสภา (ส.ว.) จังหวัดบุรีรัมย์ เกิดที่บ้านเพี้ยราม ตำบลเพี้ยราม อำเภอเมืองสุรินทร์ จังหวัดสุรินทร์ เป็นบุตรของนายเมียศกับนางเรียด ชิดชอบ จบการศึกษาชั้นมัธยมปลายจากโรงเรียนสุรวิทยาคาร จังหวัดสุรินทร์นายชัย ชิดชอบ เกิด 5 เมษายน พ.ศ.2471สมรสกับนางละออง ชิดชอบ มีบุตรชาย 5 คน หญิง 1 คน บุตรคือนายเนวิน ชิดชอบ เป็นประธานบริหารสโมสรฟุตบอลบุรีรัมย์ ยูไนเต็ด และนายศักดิ์สยาม ชิดชอบ เป็นเลขาธิการพรรคภูมิใจไทยทั้งนี้ผลงานสุดท้ายทางการเมือง คือ ได้รับเลือกให้เป็นประธานในที่ประชุมรัฐสภา ในการเลือกประธานสภาผู้แทนราษฎร ก่อนจะได้นายชวน หลีกภัย เป็นประธานสภาผู้แทนราษฎร ที่ทำหน้าที่อยู่ในสภาชุดปัจจุบันครอบครัวชิดชอบ ขอเรียนเพื่อทราบว่า นายชัย ชิดชอบ อดีตประธานรัฐสภา สมาชิกสภาผู้แทนราษฎร ถึงแก่กรรม เมื่อวันที่ 24 มกราคม 2563 ที่บ้านพัก จังหวัดบุรีรัมย์ ครอบครัวชิดชอบ จะแจ้งกำหนดการพิธีสวดพระอภิธรรมให้ทราบต่อไปและขอความกรุณางดพวงหรีดเคารพศพ หากท่านมีความประสงค์จะร่วมทำบุญ ขอความกรุณาบริจาคให้แก่โรงพยาบาลบุรีรัมย์ เพื่อนำไปช่วยเหลือผู้ป่วย ธนาคารกรุงไทย สาขาบุรีรัมย์ เลขที่บัญชี 308-0-70047-3 ชื่อบัญชี เงินบริจาคของโรงพยาบาลบุรีรัมย์
ปู่ชัย นายชัย ชิดชอบ อดีตประธานสภาผู้แทนราษฎร ถึงแก่อนิจกรรมแล้ว ที่บ้านพัก จ.บุรีรัมย์ ด้วยวัย 92 ปี เมื่อเช้าวันนี้ที่ผ่านมา 
ชัย ชิดชอบ,ชัย ชิดชอบ ตาย,ชัย ชิดชอบ เสียชีวิต,ปู่ชัย,อดีตประธานสภาผู้แทนราษฎร,ส.ส.บัญชีรายชื่อภูมิใจไทย,ข่าวทั่วไป